ખેરગામ | ખેરગામમાં ભારત બંધના સમર્થનમાં તાલુકા કોંગ્રેસ પ્રમુખ શશીન પટેલ સહિત કાર્યકરો ભેગા મળી ખેરગામમાં ખૂલેલી દુકાનોમાં સ્વૈચ્છિક બંધ કરવા અપીલ કરી હતી. આ દરમ્યાન બજારમાં શ્રીજી હોટલના મલિક પંકજ મોદી સાથે દુકાન બંધ કરવા અપીલ કરી હતી, દુકાનમાં લોકો ભેગા થતા ત્યાં આવી પહોંચેલા પીએસઆઇ જીગ્નેશ ગામીત સહિત જવાનોએ સુલેહ શાંતિનો ભંગ ન થાય તે માટે કોંગ્રેસના પ્રમુખ શશીન પટેલ,તા. પં. પ્રમુખ સંગીતાબેન નાયક,મહામંત્રી અમિત પટેલ,જિ. પ.સદસ્ય ગુણવંતીબેન પટેલ,તાલુકા પંચાયત કારોબારી અધ્યક્ષ વીણાબેન પટેલ,સામાજિક ન્યાય સમિતિ અધ્યક્ષ સુનિતા પટેલ સહિત 13 જેટલા કાર્યકરોને ડિટેઈન કરી લઈ જવામાં આવ્યા હતા. બપોર બાદ ઘણી બધી દુકાનો ફરી ખુલી ગઈ હતી.